**JUDr. Andrea Moravčíková, PhD.,**absolvovala Právnickú fakultu Univerzity Komenského v Bratislave v roku 1997, v roku 2002 obhájila dizertačnú prácu na tému *Právne aspekty elektronického obchodu*. V rámci postgraduálneho štúdia absolvovala študijné pobyty na Gőteborg University vo Švédsku, St. Louis University v USA a St. Anne’s College, Oxford University vo Veľkej Británii. V publikačnej činnosti sa venuje najmä otázkam súvisiacim s obchodnými záväzkovými vzťahmi. Je autorkou a spoluautorkou viacerých odborných publikácií a členkou autorských tímov komentárov základných civilných kódexov,  *Občianskeho zákonníka*a *Obchodného zákonníka*, vydávaných Nakladateľstvom C. H. Beck.

V rokoch 1997 - 2008 pracovala na Právnickej fakulte Univerzity Komenského v Bratislave ako odborná asistentka, zároveň vykonávala v rokoch 2004 – 2007 advokáciu.

Od januára 2008 do mája 2011 vykonávala funkciu sudcu na Okresnom súde v Trnave, od júna 2011 do apríla 2015 pôsobila na Krajskom súde v Trnave. Od 1. mája 2015 je sudkyňou Najvyššieho súdu Slovenskej republiky a pôsobí ako predsedníčka senátu v obchodnoprávnom kolégiu.  V období september 2019 až február 2020 absolvovala ako sudca odbornú stáž na Súdnom dvore Európskej únie v Luxemburgu.